sagorsarker/bangla-wikipedia huggingface dataset:
মিরপুর খাস বিভাগ

মিরপুর খাস বিভাগ () পাকিস্তানের সিন্ধু প্রদেশের একটি প্রশাসনিক বিভাগ। ২০০০ সালে বিভাগটি বিলুপ্ত ঘোষণা করা হয় কিন্তু ২০১১ সালের ১১ জুলাই তারিখে পুনরায় পূর্বের নামে ফিরিয়ে আনা হয়।
মিরপুর খাস হচ্ছে মিরপুর খাস বিভাগের বিভাগীয় সদর দপ্তর। বিভাগটি নিম্নলিখিত ৩টি জেলা নিয়ে গঠিত হয়েছে:
অভিনন্দন বর্তমান

অভিনন্দন বর্তমান (জন্ম ২১ জুন ১৯৮৩) ভারতীয় ভারতীয় বিমান বাহিনীর উইং কমান্ডার ও যোদ্ধা পাইলট, যিনি মিগ-২১ বাইসন যোদ্ধা বিমান চালক। ২০১৯-এর ভারত-পাকিস্তান বিরোধ এর সময়, আন্তরীক্ষ ডগফাইটে তার বিমানে গুলি লাগে এবং তাকে ৬০ ঘণ্টার জন্য পাকিস্তানে আটক করা হয়েছিল।
২৭ ফেব্রুয়ারি ২০১৯ সালে, ভারতের আকাশসীমা লঙ্ঘন করে কয়েকটি পাকিস্তান যুদ্ধবিমান। মুহূর্তের মধ্যে আকাশে উড়ে গিয়েছিল ভারতীয় বায়ুসেনার ২টি মিগ-২১ যুদ্ধবিমান। যার একটিতে ছিলেন ভারতীয় বায়ুসেনার উইং কমান্ডার অভিনন্দন। সরকারি সূত্রের খবর, তিনি পাক হামলা বানচাল করেন এবং পাকিস্তানের বিমান বাহিনীর একটি এফ -১৬ যোদ্ধা জেট ধ্বংস করে দেন। যদিও তারপর তিনি বিপাকে পড়েন যান। তার বিমানকে নামায় পাকিস্তান। ধরা পড়ে যান তিনি, তারপরই তাকে হেফাজতে নেওয়া হয়েছে বলে দাবি করে পাকিস্তান। তিন দিনের ধরে রাখার পর, ১ মার্চ ২০১৯ সালে, পাকিস্তান সরকার তাকে মুক্তি করে।
অভিনন্দনের ধ্রপদী গাবশ্লিঙ্গার এবং মাটন চপ দাড়ির সমন্বিত গোঁফ ভারতে প্রচলিত হয়ে উঠেছে। বর্তমানে এটি ভারতে "অভিনন্দন কাট" নামে পরিচিত।
সুক্কুর বিভাগ

সুক্কুর বিভাগ () পাকিস্তানের সিন্ধু প্রদেশের ৭টি প্রশাসনিক বিভাগের মধ্য অন্যতম একটি বিভাগ। ২০০০ সালে বিভাগটি বিলুপ্ত ঘোষণা করা হয় কিন্তু ২০১১ সালের ১১ জুলাই তারিখে পূর্বের নামে ফিরিয়ে আনা হয়।
সুক্কুর হচ্ছে সুক্কুর বিভাগের বিভাগীয় সদর দপ্তর। বিভাগটি নিম্নলিখিত ৩টি জেলা নিয়ে গঠিত হয়েছে:
শহীদ বেনজির আবাদ বিভাগ

শহীদ বেনজির আবাদ বিভাগ পাকিস্তানের সিন্ধু প্রদেশের ৭টি প্রশাসনিক বিভাগের মধ্য অন্যতম একটি বিভাগ। ২০১১ সালে বিভাগটি গঠন করা হয়েছিল, পূর্বে এটি সুক্কুর বিভাগের একটি অন্যতম অংশ ছিল।
নওয়াবশাহ হচ্ছে শহীদ বেনজির আবাদ বিভাগের বিভাগীয় সদর দপ্তর। বিভাগটি ২০০৮ সালে আবারো ফিরিয়ে আনা হলে, বর্তমানে এখানে নিম্নলিখিত ৩টি জেলা বিদ্যমান:
ইসলামিক সলিডারিটি স্পোর্টস ফেডারেশন

ইসলামিক সলিডারিটি স্পোর্টস ফেডারেশন হল ইসলামিক সলিডারিটি গেমস নিয়ন্ত্রণ ও পরিচালনার সর্বোচ্চ কর্তৃপক্ষ। এটি সৌদি আরবের রিয়াদ ভিত্তিক এক‌টি বেসরকারি, অলাভজনক ক্রীড়া প্রতিষ্ঠান। এর উদ্দেশ্য হল ইসলামী দেশগুলোর মধ্যে ক্রীড়া ক্ষেত্রে সহযোগিতা বৃদ্ধি করা। এর বর্তমান প্রেসিডেন্ট হলেন সৌদি আরবের যুবরাজ আবদুলআজিজ বিন তুর্কি আল সৌদ।
১৯৮১ সালে মক্কা ও তায়েফে অনুষ্ঠিত ইসলামী সম্মেলন সংস্থার তৃতীয় ইসলামিক সামিট কনফারেন্সে, ওআইসির সদস্য রাষ্ট্রসমূহের মধ্যে ক্রীড়া ক্ষেত্রে সহযোগিতা ও সংহতি প্রতিষ্ঠার লক্ষে মুসলিম বিশ্বের নেতারা ইসলামিক সলিডারিটি স্পোর্টস ফেডারেশন প্রতিষ্ঠার প্রস্তাব গ্রহণ করে। ১৯৮৫ সালে সৌদি আরবের যুক কল্যাণ বিভাগের প্রধান ফয়সাল বিন ফাহদ বিন আব্দুল আজিজ আল সউদের উদ্যোগে ইসলামিক সলিডারিটি স্পোর্টস ফেডারেশন প্রতিষ্ঠার জন্য ওআইসিভুক্ত দেশসমূহের যুব ও ক্রীড়া মন্ত্রণালয়ের প্রধানদের সৌদি আরবে আমন্ত্রণ জানানো হয়। ৩৪টি মুসলিম দেশের প্রতিনিধিরা এই সমাবেশে উপস্থিত ছিলেন এবং আইএসএসএফ নীতিমালার অনুমোদন দিয়েছিলেন।
স্মিতা ভারতী

স্মিতা ভারতী একজন ভারতীয় সামাজিক কর্মী, লেখক এবং নাটক পরিচালক। সামাজিক বিভিন্ন ইস্যু নিয়ে ২০টিরও বেশি নাটকে তিনি কাজ করেছেন। গবেষণা, ওয়ার্কশপ, সামাজিক আন্দোলন ও প্রকাশোনার মাধ্যমে তিনি নারী, কিশোর-কিশোরীদের সামাজিক বিভিন্ন সমস্যাকে তুলে ধরেছেন। গৃহ নির্যাতন, যৌন নির্যাতন, অজাচার, কারাগারে বিচারাধীন অবস্থায় মুখোমুখি হওয়া বিভিন্ন নির্যাতনসহ শারিরীক ও মানসিক অত্যাচারের শিকার হওয়া ব্যক্তি নিয়ে স্মিতা ভারতী কাজ করে চলেছেন। এছাড়াও তিনি নিজ দেশের অভ্যন্তরীণ নিয়মের পরিবর্তন আনতেও কর্মরত।
ভারতী ভিলাই নগরীতে ১৯৬৪ সালে নির্মলা ও আগ্যা রাম ক্ষেত্রপালের ঘরে জন্মগ্রহণ করেন। শিমলার অকল্যান্ড বিদ্যালয় থেকে পড়াশোনা ক্রে ১৯৮২ সালে দিল্লিতে আসেন। দিল্লি বিশ্ববিদ্যালয় থেকে সাহিত্য ও মনোবিজ্ঞানে স্নাতক সম্পন্ন করেন। তামিলনাড়ুর অন্নমালাই বিশ্ববিদ্যালয় থেলে ১৯৮৭ সালে তিনি সাহিত্যে স্নাতোকত্তর সম্প্ন্ন করেন। ব্যক্তিগত জীবনে বিবাহ পরবর্তী গৃহ নির্যাতনে শিকার হয়ে ভারতীর জীবনের মোড় ঘুরে যায়। ১৯৯৫ সাল থেকে তিনি দুই সন্তানে একক অভিভাবক বা সিঙ্গেল প্যারেন্ট হিসেবে জীবন শুরু করেন। 
২০০৪ সাল থেকে এখন পর্যন্ত স্মিতা ভারতী ২০টিরও বেশি নাটক পরিচালনা করেছেন। একই সাথে বিভিন্ন চলচ্চিত্র, ভিডিও, অডিও বই প্রদর্শনীর সাথে জড়িত। তিনি সংস্কৃত জাদুঘর এবং এশিয়া ঐতিহ্যবাহী স্থান ফাউন্ডেশনের প্রকল্প পরামর্শদাতা হিসেবে দায়িত্বরত।
২০০৫ সালে ক্ষুধার্ত হৃদয় উতসবে থিয়েটারের মাধ্যমে ভারতীয় জীবন্ধারা ব্যক্তিগত সম্পর্কের আলোকে তুলে ধরেন।
১৯৯৩ সালে, নয়না কাপুর ও জসজিত পুরেভালের সাথে মিলে স্মিতা ভারতী "সাক্ষী" নামক একটি এনজিও প্রতিষ্ঠা করেন। এই এনজিও দ্বারা তিনি গৃহ নির্যাতন ও যৌন হেনস্থার শিকার নারীদের সাহায্য করেন। আচরনগত পরিবর্তনে বেশ কিছু সৃজনশীল ধারণা নিয়ে তিনি কাজ করেছেন। ২০০৪ সালে "সাক্ষী" তে যোগ দেয়ার পর ২০০৭ থেকে ২০১৫ সালের প্রধান হিসেবে কাজ করেন। এই সময়ে তিনি একাধিক সামাজিক প্রচারণা চালান।
২০১৩ সালে ভারতীয় সরকারের কেন্দ্রীয় উপদেষ্টা কমিটিতে নারী ও শিশু পাচার রোধে উপদেষ্টা হিসেবে স্মিতা ভারতী যোগ দেন। এছাড়াও, তিনি রোটারি শান্তি ফেলো, কেকে বিড়লা ফাউন্ডেশনের ফেলো এবং উইসকম্পের (WISCOMP) বিশেষ ফেলো হিসেবেও দায়িত্বরত।
২০১৩ সালে স্মিতা ভারতী তার নাটকের জন্য লাডলি জাতীয় মিডিয়া পদক পান। ২০১৬ সালে একই নাটকের কারণে তাকে কর্মভীর পদকে ভূষিত করা হয়। সামাজিক পরিবর্তনে উল্লেখযোগ্য অবদানের জন্য তাকে এলেমেন্ট চক্রের নারী পদক প্রদান করা হয়।
পিঙ্ক লাইন (কলকাতা মেট্রো)

বরাহনগর-ব্যারাকপুর মেট্রো (লাইন ৫) (১২.৪০ কিলোমিটার) উত্তরের শহরতলি থেকে দক্ষিণ কলকাতায় দ্রুত যাত্রা করতে সক্ষম করবে।
প্রিয়শপ.কম

প্রিয়শপ (PriyoShop) হল বাংলাদেশের একটি নেতৃস্থানীয় B2B মার্কেটপ্লেস এবং স্মার্ট ডিস্ট্রিবিউশন প্ল্যাটফর্ম, যেটি মাইক্রো ও ছোট খুচরা ব্যবসায়ীদের (micro-retailers) সরাসরি ব্র্যান্ড ও সরবরাহকারীদের সঙ্গে সংযুক্ত করে, সরবরাহ চেইনকে সহজ করে তোলে এবং এম্বেডেড ফাইন্যান্সের মাধ্যমে আর্থিক অন্তর্ভুক্তিকে উৎসাহিত করে।
আশিকুল আলম খান কর্তৃক প্রিয়শপ প্রতিষ্ঠিত হয়। ২০১৩-এর ৭ই ফেব্রুয়ারি এটি প্রতিষ্ঠিত হয়। প্রিয়শপ একটি ৬০০ বর্গ ফুটের অফিস ও মাত্র ৩ জন সদস্য নিয়ে তাঁদের যাত্রা শুরু করে। গৃহস্থালি পন্যের ই-কমার্স বাজারে বিনিয়োগ করা কোম্পানিগুলোর মধ্যে এটি গোড়ার দিকের কোম্পানি। এটির পণ্য সরবরাহকারী কার্যক্রম এখন ঢাকা এবং নিকটবর্তী এলাকায় নিজস্ব সরবরাহের মাধ্যমে পরিচালিত হয়।
প্রিয়শপের একটি ওয়েবসাইট এবং একটি অ্যান্ড্রয়েড ও আইওএস অ্যাপ্লিকেশন আছে যেখানে ব্যবহারকারীরা পণ্যের ফরমায়েশ দিতে পারেন। এটি বাংলাদেশে বৈশ্বিক ই-কমার্স সুবিধা চালু করেছে এই সেবার মাধ্যমে প্রিয়শপ গ্লোবাল ডোমেইন হতে বাংলাদেশের যেকোন প্রান্ত হতে আলিবাবা গ্রুপের বিশ্বের বৃহত্তম ই-কমার্স ওয়েবসাইট তাওবাও এবং টিমল ডটকম প্লাটফর্মের পণ্য কেনা যায় দেশীয় মুদ্রা ও পেমেন্টের মাধ্যমে। প্রিয়শপ.কম এর গ্রাহকরা সারাদেশের প্রান্তিক এলাকায় অবস্থিত বাংলালিংকের টাচ পয়েন্ট থেকে ডেলিভারি করা পণ্য গ্রহণ করতে পারেন।
এম এ মান্নান (স্নায়ুবিদ)

মোহাম্মদ আব্দুল মান্নান (২ ডিসেম্বর ১৯৩২ — ১৬ জুলাই ২০১৬) হলেন একজন বাংলাদেশী রাজনীতিবিদ ও শিক্ষাবিদ। তিনি বাংলাদেশ আওয়ামী লীগের উপদেষ্টা মণ্ডলীর সদস্য ও সাবেক সংসদ সদস্য ছিলেন। শিক্ষা ক্ষেত্রে তার অবদানের জন্য ২০১৫ সালে বাংলাদেশ সরকার তাকে একুশে পদকে ভূষিত করে।
এম এ মান্নান ১৯৩২ সালের ২ ডিসেম্বর কিশোরগঞ্জ জেলার কটিয়াদী উপজেলায় জন্মগ্রহণ করেন, তার পিতার নাম আম্বর আলী ও মাতার নাম সখিনা বেগম। তিনি ১৯৮৭ সালে বাংলাদেশ কলেজ অব ফিজিসিয়ানস অ্যান্ড সার্জনস থেকে ইন্টারনাল মেডিসিনে এফসিপিএস ডিগ্রি লাভ করেন।
মান্নান ২০০১ অষ্টম জাতীয় সংসদ নির্বাচনে বাংলাদেশ আওয়ামী লীগের মনোনয়নে কিশোরগঞ্জ-২ (কটিয়াদী-পাকুন্দিয়া) থেকে প্রথম বার সংসদ সদস্য নির্বাচিত হন এবং ২০০৮ সালে নবম জাতীয় সংসদ নির্বাচনে তিনি একই আসন থেকে দ্বিতীয় বারের জন্য পুনরায় সংসদ সদস্য নির্বাচিত হন। তিনি ২০০৮-২০১৪ পর্যন্ত মহিলা ও শিশু বিষয়ক মন্ত্রণালয় এবং স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। তিনি ইন্সটিটিউট অব পোস্ট গ্রাজুয়েশন অ্যান্ড মেডিকেল রিসার্চ (বর্তমান বঙ্গবন্ধু শেখ মুজিব মেডিকেল বিশ্ববিদ্যালয়) এর নিউরোলজি বিভাগের প্রতিষ্ঠাতা বিভাগীয় প্রধান ছিলেন। তিনি নিউরোলজি ফাউন্ডেশন, ঢাকা এবং বাংলাদেশ এপিলেপসি অ্যাসোসিয়েশনের প্রতিষ্ঠাতা সভাপতি ছিলেন। তিনি বাংলাদেশ ট্যুরিজমের প্রতিষ্ঠাতা ছিলেন। এছাড়া তিনি কটিয়াদীতে নারী শিক্ষা প্রসারের জন্য ডাঃ আব্দুল মান্নান মহিলা কলেজ প্রতিষ্ঠা করেছেন।
বসন্ত বিলাপ

বসন্ত বিলাপ ১৯৭৩ সালে মুক্তিপ্রাপ্ত পরিচালক দীনেন গুপ্তর হাস্যরসাত্মক ছবি। বিখ্যাত অভিনেতা সৌমিত্র চট্টোপাধ্যায়, অপর্ণা সেন, রবি ঘোষ প্রমুখ শ্রেষ্ঠাংশে অভিনয় করেন।
শহরের বসন্ত বিলাপ নামক একটি হোস্টেলের মেয়েদের সাথে পাশ্ববর্তী একটি ছেলেদের হোস্টেলের ছেলেদের একে অপরের প্রতি বিদ্বেষ ও আক্রোশকে কেন্দ্র করে ঘটনা প্রবাহ এগিয়ে চলে। সেই কারণেই দুই পক্ষই নিত্যনৈমিত্তিক ভাবে নতুন নতুন ফন্দি আঁটতে থাকে। যা এই হাস্য কৌতুকের মূল উপজীব্য। যদিও শেষে হোস্টেলের তিনটি মেয়ে, তিনটি ছেলের প্রেমে পড়ে।
সুভদ্রা কুমারী চৌহান

সুভদ্রা কুমারী চৌহান(১৬ আগস্ট ১৯০৪ - ১৫ ফেব্রুয়ারি ১৯৪৮)একজন ভারতীয় কবি এবং তিনি তার হিন্দি কবিতাগুলির জন্য ভারতীয় কবিদের মধ্যে জনপ্রিয় কবি হিসেবে পরিচিত ছিলেন। তার প্রধান রচিত কবিতা বীর রাস, যা হিন্দি কবিতার নয় রাসের একটি অনুবাদ ছিল (অনুবাদ: গন্ধ / উপবর্গ)। তার সবচেয়ে জনপ্রিয় কবিতাগুলির মধ্যে একটি হল ঝাঁসী কি রাণী (সাহসী রানী ঝাঁসী সম্পর্কে)।
তিনি উত্তরপ্রদেশের এলাহাবাদ জেলার নিহলপুর গ্রামে জন্মগ্রহণ করেন। তিনি প্রাথমিকভাবে আলাহাবাদের ক্রোস্টওয়ায়েট গার্লস স্কুল থেকে পড়াশোনা করেন এবং ১৯১৯ সালে মাধ্যমিক পরীক্ষা পাস করেন। একই বছর তার খান্দোওয়ায়ের ঠাকুর লক্ষ্মণ সিং চৌহানের সঙ্গে বিয়ে হয় এবং পরবর্তিতে তিনি জব্বুলপুর স্থানান্তর হন। (বর্তমানে জবলপুর), সিপি।
তিনি ১৯১৯ সালে খান্দোওয়ায়ের ঠাকুর লক্ষ্মণ সিং চৌহানকে বিয়ে করেছিলেন তখন তিনি ছিলেন মাত্র ১৬ বছর বয়সী। ঠাকুর লক্ষ্মণের সঙ্গে সংসার জীবনে তিনি পাঁচ জন সন্তানের জননী ছিলেন।
১৯২১ সালের দিকে সুভাদ্র কুমারী চৌহান ও তার স্বামী ঠাকুর লক্ষ্মণ সিং চৌহান একসাথে মহাত্মা গান্ধীর অসহযোগ আন্দোলনে যোগদান করেন। তিনি ১৯২৩ এবং ১৯৪২ সালে ব্রিটিশ শাসনের বিরুদ্ধে প্রতিবাদ করেন এবং এই প্রতিবাদ আন্দলনে জড়িত থাকার জন্য তিনি নাগপুর আদালতে দুইবার গ্রেফতার হন। তিনি ছিলেন প্রথম নারী সত্যাগ্রহী।
চৌহান হিন্দি কবিতার বেশ কয়েকটি জনপ্রিয় কবিতা রচনা করেছেন। তার 
মধ্যে সবচেয়ে বিখ্যাত রচনা ঝাঁসী কি রানী যাতে রানী লক্ষ্মী বাইের জীবনী একটি আবেগী ভাষায় রচনা করেন। কবিতাটি হিন্দি সাহিত্যে সবচেয়ে বেশি গীত সংগীত কবিতা হিসেবে পরিচিত। রাণী ঝাঁসীর (ব্রিটিশ ভারত) জীবনী এবং ১৮৫৭ সালের বিপ্লবে তার অংশগ্রহণের এক আবেগী বিবরণ কবিতাটিতে রয়েছে এবং এটি প্রায়শই ভারতের স্কুলে পড়ানো হয়। কবিতার প্রতিটি স্তবক শেষে নিম্নের লাইন দুটির পুনরাবৃত্তি এইভাবে পড়তে হয়:
এটি ও তার অন্যান্য কবিতা, ভীরন কা কেইসা হো বাসান্ত, রাখি কি চুনৌতি, এবং ভিদা, যা স্বাধীনতা আন্দোলনের বিষয়ে খোলাখুলিভাবে কথা বলছে। ভারতীয় স্বাধীনতা আন্দোলনে অংশ নেওয়ার জন্য কবিতাগুচ্ছ বিপুল সংখ্যক ভারতীয় তরুণকে অনুপ্রাণিত করেছে। ঝাঁসী কি রানী এর উদ্বোধনী স্তবক এখানে:
মূল হিন্দি:
<poem>
सिंहासन हिल उठे राजवंशों ने भृकुटी तानी थी,
बूढ़े भारत में भी आई फिर से नयी जवानी थी,
गुमी हुई आज़ादी की कीमत सबने पहचानी थी,
दूर फिरंगी को करने की सबने मन में ठानी थी।
चमक उठी सन सत्तावन में, वह तलवार पुरानी थी,
बुंदेले हरबोलों के मुँह हमने सुनी कहानी थी,
खूब लड़ी मर्दानी वह तो झाँसी वाली रानी थी।।
</poem>
১৯৪৮ সালে তিনি মৃত্যুবরণ করেন। তিনি সেওনি এমপি এর কাছে গাড়ি দুর্ঘটনায় মারা যান।একটি সমাবেশে যোগ দান করার পর দুর্ঘটনাটি ঘটে যখন তিনি রাজধানী নাগপুর থেকে জাবালপুরে ফিরে আসছিলেন । তিনি রাজ্যের আইন পরিষদের একজন সদস্য ছিলেন।
ভিম্বার জেলা

ভিম্বার (উর্দু:ضلع بھمبر) পাকিস্তান শাসিত কাশ্মীরের দশটি জেলার দক্ষিণতম অঞ্চল। এটি ভারতীয় শাসিত কাশ্মীর সীমানা পূর্ব দিকে অবস্থিত। জেলাটি অক্ষাংশ: ৩২-৪৮ থেকে ৩৩-৩৪ এবং দ্রাঘিমাংশ: ৭৩.৫৫ থেকে ৭৪-৪৫ এর মধ্যে অবস্থিত এবং ১৫১৬ বর্গ কিমি এলাকা নিয়ে গঠন করা হয়েছে। জেলাটির প্রধান শহর হচ্ছে ভিম্বার।
জেলাটি মোট এলাকা ১৫১৬ বর্গ কিলোমিটার এবং ৩টি তহসিলে বিভক্ত:
২০১৭ সালের আদমশুমারি হিসাব অনুযায়ী জেলাটির মোট জনসংখ্যা ছিল প্রায় ৪২০,৬২৪ জন এর মত।
নারী-নারী সহবাস

নারী-নারী সহবাস বা নারী-নারী যৌনমিলন হচ্ছে নারী সমকামীদের যৌন চর্চা যেটাতে সাধারণত একটি নারী অপর একটি নারীর যোনিতে তার নিজের যোনি ঘর্ষণ করেন এবং অর্গাজম করে তৃপ্তি পান। এই ধরনের যৌনক্রিয়া সমকামী নারীদের মাঝে খুব জনপ্রিয়। যোনিতে ঘর্ষণ করা ছাড়াও এই ধরনের যৌনক্রিয়াতে একজন নারী তার যোনিকে তার সঙ্গীনারীর উরু, পেট, নিতম্ব, বাহু অথবা শরীরের অন্য কোনো জায়গায় ঘর্ষণ করতে পারেন, তবে সাধারণত মুখে ঘর্ষণ করা হয়না। এই ধরনের যৌনক্রিয়ার জন্য অনেক ধরনের যৌন আসন রয়েছে তন্মধ্যে পুরুষ-নারী সহবাসের পদ্ধতি মিশনারি আসনও রয়েছে।
এই নারী-নারী সহবাসকে ইংরেজি ভাষায় ট্রিব্যাডিজম (Tribadism) বলা হয়। এই ধরনের যৌনমিলনের ধারণা উদ্ভূত হয়েছিলো এই বিশ্বাস থেকে যে একজন নারীও আরেকজন নারীর সঙ্গে যৌনমিলন তার পুরুষসঙ্গীর মতই করতে পারেন। যেসব নারী আগেকার যুগে এই ধরনের যৌনক্রিয়ায় জড়াতেন তাদেরকে নিয়ে সমাজ ঠাট্টা-তামাশা করতো। আধুনিক সময়ে এই ধরনের যৌনক্রিয়া পুরুষদের ঘর্ষকাম এর অনুরূপ একটি যৌনতা হিসেবে স্বীকৃত। এই ধরনের যৌনক্রিয়ায় যোনিতে আঙ্গুল ঢোকানো কিংবা বন্ধনীযুক্ত কৃত্রিম শিশ্ন পরিধান করে পেগিংও করা হতে পারে।
শুভ দৃষ্টি

শুভ দৃষ্টি একটি খুব জনপ্রিয় বাংলা টেলিভিশন সোপ অপেরা। এটি ১ জানুয়ারি ২০১৮ এ প্রিমিয়ার হয়। এটি কালার্স বাংলায় প্রচারিত হয়েছে। এতে গৌরব রায় চৌধুরী এবং ঐশ্বর্য সেন কেন্দ্রীয় চরিত্রে অভিনয় করেছেন। বিদীপ্তা চক্রবর্তী এবং সুকন্যা গোস্বামী নেতিবাচক ভূমিকা পালন করেন। এটি ম্যাজিক মোমেন্টস মোশন পিকচারের শৈবাল ব্যানার্জি দ্বারা নির্মিত হয়েছিল।  প্রসেনজিৎ চ্যাটার্জী এবং ঋতুপর্ণা সেনগুপ্ত এই সিরিয়ালে অতিথি চরিত্রে অভিনয় করেছেন।
শুভজিৎ মুখার্জী তার ধনী বোন অন্তরাকে খুশি দেখতে সবকিছু করতে পারে। অন্তরা আবীরের প্রেমে পাগল, কিন্তু আবীর কেবল তার নিজের বোন, দৃষ্টির বিয়ের পর অন্তরাকে বিয়ে করবে। অন্তরার সুখের জন্য শুভ দৃষ্টির জন্য একটি পাত্র ঠিক করে, কিন্তু দিদির বরকে বিয়ের দিন পাওয়া না গেলে কী হবে? শুভ আরেকটি গুরুতর সিদ্ধান্ত নেয়, যা দৃষ্টি ও তার নিজের জীবনে আমূল পরিবর্তন আনবে।
নানবান

নানবান () হচ্ছে ২০১২ সালে মুক্তি প্রাপ্ত একটি তামিল ভাষার চলচ্চিত্র। চলচ্চিত্রটির পরিচালক ছিলেন এস. শঙ্কর। চলচ্চিত্রটি হচ্ছে হিন্দি চলচ্চিত্র "থ্রি ইডিয়টস" (২০০৯) এর পুনর্নির্মাণ। চলচিত্রটিতে তামিল চলচ্চিত্র শিল্পের অন্যতম খ্যাতিমান অভিনেতা বিজয় "থ্রি ইডিয়টস" এর আমির খানের করা চরিত্র রাঞ্ছোড় দাস শ্যামল দাস চাঁচর/ছোটে/ফুংসুক ওয়াংডু এর পুনর্নির্মিত চরিত্র কোসাক্ষী পাশাপুগাড়/পঞ্চবন পারিবেন্তান তে অভিনয় করেছিলেন, এছাড়াও অভিনেতা জীব ছিলেন শারমান জোশীর চরিত্রে, মাধবনের চরিত্রে ছিলেন শ্রীকান্ত, কারীনা কাপুর এর করা পিয়ার চরিত্রে ছিলেন ইলিয়েনা ডি ক্রুজ, যিনি রিয়া ভূমিকায় অভিনয় করেছিলেন এবং বোমান ইরানির চরিত্রে ছিলেন সত্যরাজ। চলচ্চিত্রটির সঙ্গীত পরিচালনায় ছিলেন হরিষ জয়রাজ। ২০১২ সালের জানুয়ারী মাসের ১২ তারিখে চলচ্চিত্রটি মুক্তি পেয়েছিলো।
কোটলি জেলা

কোটলি জেলা পাকিস্তান শাসিত আজাদ কাশ্মিরের দশ জেলার মধ্যে অন্যতম একটি জেলা। কোটলি হচ্ছে জেলাটির প্রধান শহর।
কোটলি জেলা ১৯৭৫ সাল পর্যন্ত মিরপুর জেলার একটি উপ-বিভাগ হিসেবে পরিচালিত হয়েছিল। ১৯৪৭ সালের আগে এটি জম্মু অঞ্চলের একটি অন্যতম অংশ ছিল। ভৌগোলিক অবস্থান অনুযায়ী জেলাটি পূর্বের কাশ্মীরের ভারতীয় অংশ এবং দক্ষিণে মিরপুর জেলা এবং উত্তরে রাওয়ালকোট ঘিরে রেখেছে। জেলাটি ৫টি তহসিল (উপজেলা) বিভক্ত:
জিন হার্লো

জিন হার্লো (; জন্ম: হারলিন হার্লো কারপেন্টার, ৩ মার্চ ১৯১১ - ৭ জুন ১৯৩৭) ছিলেন একজন মার্কিন চলচ্চিত্র অভিনেত্রী এবং ১৯৩০-এর দশক সময়কালের যৌন আবেদনের প্রতীক। হার্লো পরিচালক হাওয়ার্ড হিউজের সাথে চুক্তিবদ্ধ হন এবং তার প্রথম আলোচিত সফল চলচ্চিত্র ছিল "হেল্‌স অ্যাঞ্জেলস্‌" (১৯৩০)। পরবর্তী কালে তিনি কয়েকটি সমালোচনামূলকভাবে অসফল চলচ্চিত্রে অভিনয়ের পর ১৯৩২ সালে মেট্রো-গোল্ডউইন-মেয়ার স্টুডিওজের সাথে চুক্তিবদ্ধ হন। হার্লো এমজিএমের প্রধান অভিনেত্রী হিসেবে কয়েকটি হিট চলচ্চিত্র উপহার দেন, তন্মধ্যে রয়েছে "রেড ডাস্ট" (১৯৩২), "ডিনার অ্যাট এইট" (১৯৩৩), "রেকলেস" (১৯৩৫), এবং "সুজি" (১৯৩৬)।
হার্লো তার এমজিএমের সহকর্মী জোন ক্রফোর্ড ও নর্মা শিয়েরারের প্রতিদ্বন্দ্বী হয়ে ওঠেন এবং তাদের জনপ্রিয়তাকে ছাড়িয়ে যান। তিনি ১৯৩০-এর দশকের শেষভাগে বিশ্বের অন্যতম চলচ্চিত্র তারকা হয়ে ওঠেন এবং প্রায়ই তাকে "ব্লন্ডি বোম্বশেল" ও "প্লাটিনাম ব্লন্ডি" নামে ডাকা হত। এছাড়া তিনি তার "হাস্যোজ্জ্বল ভ্যাম্প" চলচ্চিত্র ব্যক্তিত্বের জন্য জনপ্রিয়তা লাভ করেন। আমেরিকান ফিল্ম ইনস্টিটিউট তাকে তাদের ধ্রুপদী হলিউড চলচ্চিত্রশিল্পের সেরা নারী তারকা তালিকায় ২২তম স্থান প্রদান করে।
হারলিন হার্লো কারপেন্টার ১৯১১ সালের ৩রা মার্চ মিজুরি অঙ্গরাজ্যের কানসাস সিটিতে জন্মগ্রহণ করেন। তার নামের শেষাংশ প্রায়ই 'কারপেন্টিয়ের' হিসেবে ভুলভাবে বানান করা হত। হার্লোর পিতা মন্ট ক্লেয়ার কারপেন্টার (১৮৭৭-১৯৭৪) ছিলেন একজন দন্ত্যচিকিৎসক। তিনি কানসাস সিটির ডেন্টাল স্কুলে পড়াশোনা করেছিলেন। ক্লেয়ারের পিতা আব্রাহাম এল. কারপেন্টার ও মাতা ডায়ানা বিয়েল শ্রমজীবী শ্রেণির ছিলেন।
হার্লোর মাতা জিন পো কারপেন্টার (প্রদত্ত নাম: হার্লো; ১৮৯১-১৯৫৮) ছিলেন ধনী আবাসন ব্যবসায়ী স্কিপ হার্লো ও এলা হার্লোর (প্রদত্ত নাম: উইলিয়ামস) কন্যা। ১৯০৮ সালে জিনের পিতা ক্লেয়ার ও জিনের বিয়ের বন্দোবস্ত করেন। এই দম্পতি কানসাস সিটিতে জিনের পিতার একটি বাড়িতে বসবাস করত। হারলিনের ডাকনাম ছিল "দ্য বেবি" এবং আজীবন তাকে এই নামেই ডাকা হত। পাঁচ বছর বয়সের পূর্ব পর্যন্ত তিনি জানতেন না যে তার প্রকৃত নাম হারলিন। কানসাস সিটির মিস বার্স্টো ফিনিশিং স্কুল ফর গার্লসে ভর্তির সময়ে তিনি তার প্রকৃত নাম জানতে পারেন। হারলিন চলচ্চিত্র তারকা হওয়ার পর তার মাতা "মাদার জিন" নামে পরিচিতি লাভ করেন এবং তারা খুবই ঘনিষ্ঠ ছিলেন। হারলিনের মাতা তাকে আগলে রাখতেন এবং তার কন্যা সম্পর্কে বলেন, "সে সবসময় পুরোপুরি আমার"।
১৯২৯ সালের শেষভাগে তিনি জেমস হলের নজরে আসেন। হল তখন হাওয়ার্ড হিউজের "হেল্‌স অ্যাঞ্জেলস্‌" (১৯৩০)-এ চলচ্চিত্রে অভিনয় করছিলেন। হিউজ নির্বাক চলচ্চিত্র হিসেবে নির্মিত এই চলচ্চিত্রটির পুনঃচিত্রায়ন করছিলেন এবং গ্রেটা নিসেনের স্থলে তার একজন অভিনেত্রীর প্রয়োজন ছিল, কারণ নিসেনের নরওয়েজীয় উচ্চারণ এই চরিত্রের সাথে খাপ খাচ্ছিল না। হার্লো এই চরিত্রের জন্য অডিশন দেন এবং এই কাজটি পেয়ে যান। হিউজ ১৯২৯ সালের ২৪শে অক্টোবর প্রতি সপ্তাহে ১০০ মার্কিন ডলার পারিশ্রমিক ভিত্তিতে হার্লোর সাথে পাঁচ বছরের চুক্তি করেন। "হেল্‌স অ্যাঞ্জেলস্‌" ১৯৩০ সালে ২৭শে মে গ্রম্যান্‌স চাইনিজ থিয়েটারে মুক্তি দেওয়া হয়, ছবিটি সে বছরের সর্বোচ্চ আয়কারী চলচ্চিত্র হয়ে ওঠে।
মিরান্ডা রিচার্ডসন

মিরান্ডা জেন রিচার্ডসন (; জন্ম: ৩ মার্চ ১৯৫৮) হলেন একজন ইংরেজ অভিনেত্রী। তিনি "ড্যামেজ" (১৯৯২) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে এবং "টম অ্যান্ড ভিভ" (১৯৯৪) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি সাতটি বাফটা পুরস্কারের মনোনয়ন লাভ করেন এবং "ড্যামেজ" চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। তার বাফটা মনোনীত অন্যান্য কর্মসমূহ হল "স্ক্রিন টু" (১৯৮৫), "ক্রাইং গেম" (১৯৯২), "টম অ্যান্ড ভিভ" (১৯৯৪), "আ ড্যান্স টু দ্য মিউজিক অব টাইম" (১৯৯৭), "দ্য লস্ট প্রিন্স" (২০০৩), এবং "মেড ইন ড্যাগেনহাম" (২০১০)। এছাড়া তিনি দুটি গোল্ডেন গ্লোব পুরস্কার অর্জন করেন, তন্মধ্যে একটি "এনচেন্টেড এপ্রিল" (১৯৯২) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে এবং অপরটি "ফাদারল্যান্ড" টিভি চলচ্চিত্রে অভিনয় করে মিনিধারবাহিক বা টিভি চলচ্চিত্রে সেরা পার্শ্ব অভিনেত্রী বিভাগে।
রিচার্ডসন ১৯৭৯ সালে মঞ্চে অভিনয় দিয়ে তার কর্মজীবন শুরু করেন এবং ১৯৮১ সালে "মুভিং" নাটক দিয়ে তার ওয়েস্ট এন্ড মঞ্চে অভিষেক হয়। তিনি ১৯৮৭ সালে "আ লাইফ অব দ্য মাইন্ড" নাটকে অভিনয় করে শ্রেষ্ঠ অভিনেত্রী বিভাগে অলিভিয়ে পুরস্কারের মনোনয়ন লাভ করেন। টেলিভিশনে তার অভিনীত উল্লেখযোগ্য কাজসমূহ হল "ব্ল্যাক্যাডার" (১৯৮৬-৮৯), "মারলিন" (১৯৯৮), "গিডন্‌স ডটার" (২০০৬), "দ্য লাইফ অ্যান্ড টাইমস অব ভিভিয়েন ভাইল" (২০০৭) ও "রুবিকন" (২০১০)। ২০১৫ সালে তিনি "অপারেশন ওরাংউটান"-এর জন্য সেরা বর্ণনাকারী বিভাগে প্রাইমটাইম এমি পুরস্কারের মনোনয়ন লাভ করেন।
রিতু কারিধল

রিতু কারিধল একজন ভারতীয় বিজ্ঞানী। তিনি ভারতীয় মহাকাশ গবেষণা সংস্থার (ইসরো) সঙ্গে যুক্ত আছেন। মঙ্গল গ্রহের কক্ষপথে একটি যান মঙ্গলযান পাঠানোর অভিযানের জন্য যে দলটি তৈরী হয়েছিল, তিনি তার উপ-পরিচালক ছিলেন। তাকে ভারতের "রকেট নারী" হিসাবে অভিহিত করা হয়েছে। তার জন্ম এবং বড় হয়ে ওঠা, সবই লখনউতে। তিনি একজন মহাকাশ প্রকৌশলী। তিনি এর আগেও ইসরোর অনেক প্রকল্পের সঙ্গে কাজ করেছেন। সেইরকম কিছু প্রকল্পে তিনি কর্ম পরিচালকও ছিলেন। 
কারিধল, উত্তরপ্রদেশের লখনউতে জন্মগ্রহণ করেন। তিনি এমন একটি মধ্যবিত্ত পরিবারে বড় হয়েছিলেন, যেখানে শিক্ষার ওপর অত্যন্ত জোর দেওয়া হত। তার দুই ভাই ও দুই বোন আছেন। তার বাবা প্রতিরক্ষা পরিষেবার সঙ্গে যুক্ত ছিলেন। তাদের কাছে প্রয়োজনীয় অর্থ অপ্রতুল ছিল, এছাড়াও যথেষ্ট পরিমানে ভাল ব্যক্তিগত শিক্ষাদান কেন্দ্র অথবা গৃহশিক্ষকেরও অভাব ছিল। তাই তিনি সফলতা লাভ করার জন্য, শুধুমাত্র আত্মপ্রেরণার ওপর ভরসা করতে শিখেছিলেন। শিশু বয়স থেকেই তিনি জানতেন যে, তার আগ্রহ শুধুমাত্র মহাকাশ বিজ্ঞানেই আছে। ঘণ্টার পর ঘণ্টা রাতের আকাশে তাকিয়ে থেকে এবং মহাশূন্যের কথা চিন্তা করে, চাঁদের কথা ভেবে বিস্মিত হয়ে, যে, এটি কীভাবে তার আকৃতি এবং আকার পরিবর্তন করে; তিনি তারাদের প্রকৃতি অধ্যয়ন করলেন এবং জানতে চাইলেন যে আকাশের কালো মহাশূন্যের পেছনে কি আছে। তার কৈশোরে, তিনি মহাকাশ সম্পর্কিত ক্রিয়াকলাপ সম্পর্কে সংবাদপত্রের কাটিং সংগ্রহ করতে শুরু করেন। এবং এর সঙ্গে ইসরো এবং নাসার কার্যক্রমগুলি সম্পর্কে খবর রাখতে শুরু করলেন।
কারিধল লখনউ বিশ্ববিদ্যালয় থেকে পদার্থবিজ্ঞানে তার স্নাতক পর্যায় সম্পন্ন করেন। তিনি স্নাতকোত্তর প্রকৌশল বুদ্ধিমত্তার পরীক্ষা (গেট) পাস করেন এবং, স্নাতকোত্তর পর্যায়ে মহাকাশ প্রকৌশল পড়ার জন্য ভারতীয় বিজ্ঞান সংস্থাতে (আইআইএসসি) যোগ দেন।
কারিধল ১৯৯৭ সাল থেকে ইসরোর সঙ্গে যুক্ত আছেন। তিনি ভারতের মঙ্গল অভযান প্রকল্পের উন্নয়নে একটি গুরুত্বপূর্ণ ভূমিকা পালন করেছিলেন। তার কাজের মধ্যে ছিল, স্বয়ংক্রিয় পদ্ধতির পর পরিকল্পনা অনুযায়ী বিস্তারিত নকশার সম্পাদন করা। তিনি এই অভিযানের উপ কর্ম পরিচালক ছিলেন।
ইসরোর সর্বশ্রেষ্ঠ কৃতিত্ব ছিল মঙ্গল গ্রহে অভিযান। এই অভিযানের ফলে, মঙ্গলে পৌঁছে যাবার লক্ষে, ভারত এখন বিশ্বের চতুর্থ দেশ। এটি ১০ মাস সময়ের মধ্যে সম্পন্ন করা হয় এবং তৈরী করা হয়েছে খুব কম টাকায় - করদাতাদের ৪৫০ কোটি টাকা। তার কাজ ছিল কল্পনার পরবর্তী স্বয়ংক্রিয় পদ্ধতিকে ধারণা দেওয়া ও বাস্তবায়িত করা, যাতে মহাশূন্যে উপগ্রহের কাজগুলি স্বাধীনভাবে পরিচালিত হয় এবং সমস্যা হলে, ত্রুটিমুক্তভাবে যথাযথ প্রতিক্রিয়া জানায়।
তিনি এখন চন্দ্রযান-২ অভিযানে কাজ করছেন, যা ২০১৯ সালে চাঁদের পৃষ্ঠে একটি রোভার পাঠাবে এবং চাঁদের মাটি পরীক্ষা করবে।
কারিধল, ২০০৭ সালে, তৎকালীন ভারতীয় রাষ্ট্রপতি মাননীয় এ. পি. জে. আবদুল কালামের কাছ থেকে ইসরো তরুণ বিজ্ঞানী পুরস্কার পেয়েছিলেন।
মঙ্গল গ্রহে অভিযান সাফল্যের বর্ণনা করতে কারিধল টেড (টিইড) এবং টেডক্স (টিইডক্স) অনুষ্ঠানগুলিতেও উপস্থিত ছিলেন।
কারিধল বিবাহিত, এবং তার দুই সন্তান - এক ছেলে ও মেয়ে আছে।
চাঁদপুর সরকারি মহিলা কলেজ

চাঁদপুর সরকারি মহিলা কলেজ বাংলাদেশের চাঁদপুর জেলার একটি পুরোনো ও ঐতিহ্যবাহী শিক্ষাপ্রতিষ্ঠান। এককভাবে নারী শিক্ষায় জেলার প্রথম কলেজ হিসেবে এটি পরিচিত। এ কলেজটি ১৯৬৪ সালে প্রতিষ্ঠিত হয়।
চাঁদপুর সরকারি মহিলা কলেজের ভিত্তিপ্রস্তর হয় ২৪ আগস্ট ১৯৬৪ সালে । 
১৯৮৪ সালে কলেজটি সরকারি করণ করা হয়।
কলেজে ২৮ জন শিক্ষকসহ মোট ২৪০০ শিক্ষার্থী এই প্রতিষ্ঠানটির কার্যক্রম চলছে। নারীদের কলেজ হিসেবে পর্যাপ্ত সুরক্ষা ও নিরাপত্তাসহ কলেজ আঙ্গিনায় ২৫০ জন শিক্ষার্থী বসবাসের উপযোগী করে তিনটি হোস্টেল রয়েছে।
১৯৬৯ সালে বিএ এবং বিবিএস কোর্স চালু করা হয়। ১৯৮৪ সালে, কলেজ জাতীয়করণ এবং এইভাবে একটি সরকারি কলেজ হয়ে ওঠে। ২০০৬-০৭ শিক্ষাবর্ষে বাংলা ও ইতিহাসে এবং ২০০৯ -১০ সালে ইংরেজি ও সমাজকল্যাণে সম্মাননা কোর্স শুরু হয়। একই বছরে (২০০৯-১০) এইচএসসি স্তরের বিজনেস স্টাডিজও চালু করা হয়।
কলেজটিতে ৪টি বিষয়ে অনার্স কোর্স চালু আছে। সেগুলো হলো -
কলেজটিতে বিভিন্ন ধরনের একাডেমিক সুযোগ সুবিধা রয়েছে। যেমন একাডেমিক ভবন, গ্রন্থাগার ইত্যাদি। এছাড়া এখানে পড়াশুনার পাশাপাশি মেধাবী শিক্ষার্থীদের জন্য রয়েছে বৃত্তির ব্যবস্থা।
কলেজটিতে মোট পাঁচটি ভবন রয়েছে।
মূল ভবনে একটি কেন্দ্রীয় গ্রন্থাগার অবস্থিত। এখানে ছাত্র এবং ছাত্রীদের আলাদা রুমে পড়ার সুযোগ রয়েছে। ১৫০ (প্রায়) শিক্ষার্থী একসাথে পড়তে ও বই সংগ্রহ করতে পারে। গ্রন্থাগারে ২০০০+ বই সংগৃহীত আছে। নিয়মিত জাতীয় ও স্থানীয় দৈনিক সমূহ সংগ্রহ করা হয়।
কলেজটিতে বিভিন্ন ধরনের সুযোগ সুবিধা রয়েছে। ছাত্রছাত্রীদের থাকার জন্য রয়েছে হোস্টেল এবং ছাত্রছাত্রীদের খেলার জন্য রয়েছে এক বিশাল খেলার মাঠ।
ছাত্রীদের জন্য রয়েছে দুটি হল।
কলেজের নিজস্ব একটি মাঠ রয়েছে।
চাঁদপুর সরকারি মহিলা কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে:
মীরপুর জেলা

মিরপুর জেলা () আজাদ কাশ্মিরের একটি জেলা। প্রধান শহর মিরপুরের নামে এই জেলার নামকরণ করা হয়। মিরপুর জেলার জনসংখ্যা প্রায় ৪৫৬,২০০ জন এর মত এবং এটি এলাকা জুড়ে অবস্থান করছে। জেলাটি প্রধানত কিছু সমভূমি সহ পাহাড়ী অঞ্চল নিয়ে গঠিত হয়েছে। জেলাটি গরম, শুষ্ক জলবায়ু এবং অন্যান্য ভৌগোলিক অবস্থার সাথে পাকিস্তানের নিকটবর্তী জেলা ঝিলাম ও গুজরাটের সাথে খুবই মিল পাওয়া যায়।
জেলাটির তহসিলগুলো (উপজেলা) হলোঃ ডডিয়াল তহসিল ও মীরপুর সদর তহসিল।
লিওরনার্ড গার্নসি

জর্জ লিওরনার্ড গার্নসি (; জন্ম: ১০ ফেব্রুয়ারি, ১৮৮১ - মৃত্যু: ১৮ এপ্রিল, ১৯৫১) সিডনিতে জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ক্রিকেট দলের প্রতিনিধিত্ব করেছেন। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন লিওরনার্ড গার্নসি।
১৯০৪-০৫ মৌসুম থেকে ১৯০৬-০৭ মৌসুম পর্যন্ত নিউ সাউথ ওয়েলস দলের পক্ষে প্রথম-শ্রেণীর ক্রিকেটে অংশ নিয়েছেন। এ সময়ে আঠারোটি প্রথম-শ্রেণীর খেলায় অংশগ্রহণ করার সৌভাগ্য হয় তার। তন্মধ্যে, ১৯০৫-০৬ ও ১৯০৬-০৬ মৌসুমে উপর্যুপরী দুইবার শীর্ষস্থানীয় উইকেট সংগ্রহকারীর ভূমিকায় অবতীর্ণ হয়েছিলেন তিনি।
১৮ এপ্রিল, ১৯৫১ তারিখে ৭০ বছর বয়সে ক্যানবেরায় লিওরনার্ড গার্নসি’র দেহাবসান ঘটে।
রত্না পাঠক

রত্না পাঠক (জন্ম ১৮ মার্চ ১৯৬৩), নিজের বিবাহিত নাম রত্না পাঠক শাহ্ হিসেবেও পরিচিত, তিনি হলেন একজন ভারতীয় অভিনেত্রী এবং পরিচালিকা, যিনি তার থিয়েটার, টেলিভিশন এবং বলিউড সিনেমায় অভিনয়ের জন্যে বহু পরিচিত। ইংরেজি এবং হিন্দি দুই ভাষার থিয়েটারেই তার অসংখ্য কাজ আছে। ১৯৮০ খ্রিষ্টাব্দের দশকে "ইধার উধার" নামে জনপ্রিয় টেলিভিশন ধারাবাহিকে আত্মপ্রকাশের মধ্যে দিয়ে তার উত্থান ঘটে।
যাইহোক, রত্না পাঠক বহুল পরিচিতি লাভ করেন সমালোচকদের দ্বারা ভূয়সী প্রশংসিত "সারাভাই ভার্সেস সারাভাই" টেলিভিশন ধারাবাহিকে তার মায়া সারাভাই চরিত্রের রূপে অভিনয়ের জন্যে। তিনি অন্যানা ভূমিকাতেও বিভিন্ন চলচ্চিত্রে সাহায্যকারী অভিনয় করেছিলেন; যেমন রোমান্টিক নাটক "জানে তু ইয়া জানে না" (২০০৮), অ্যাকশন কমেডি "গোলমাল ৩" (২০১০), রোমান্টিক কমেডি "এক ম্যায় অওর এক তু" (২০১২), কমেডি-নাটক "খুবসুরত" (২০১৪) এবং "কাপুর অ্যান্ড সন্স" (২০১৬), সেই সঙ্গে বিপুল সমালোচিত ব্ল্যাক-কমেডি "লিপস্টিক আন্ডার মাই বোরখা" (২০১৭), যে চলচ্চিত্রে অভিনয়ের ফলে তিনি "শ্রেষ্ঠ পার্শ্ব অভিনেত্রী"র "ফিল্মফেয়ার পুরস্কার" পাওয়ার জন্যে মনোনীত হয়েছিলেন। তিনি ১৯৮২ খ্রিষ্টাব্দে প্রখ্যাত থিয়েটার এবং বলিউড অভিনেতা নাসিরুদ্দিন শাহ্এর সঙ্গে বিবাহ বন্ধনে আবদ্ধ হন।
রত্না পাঠক শা হলেন একজন গুজরাতি হিন্দু। ১৯৬৩ খ্রিষ্টাব্দের ১৮ মার্চ মুম্বই শহরে তার জন্ম হয়; তার পিতার নাম বলদেব পাঠক এবং মা হলেন অভিনেত্রী দীনা পাঠক। অভিনেত্রী সুপ্রিয়া পাঠক হলেন তার বড়ো দিদি 
রত্না পাঠক, মুম্বইয়ের দাদার অঞ্চলের, জে বি বাছা হাই স্কুলের প্রাক্তন ছাত্রী এবং দিল্লির ন্যাশনাল স্কুল অফ ড্রামার ১৯৮১ ব্যাচের শিক্ষার্থী।
"মির্চ মসালা"র মতো অনেক সাফল্য লাভ করা চলচ্চিত্রে যেমন তাকে দেখা গিয়েছে, সেই রকমই "দ্য পারফেক্ট মার্ডার" চলচ্চিত্রেও তিনি স্ত্রীর ভূমিকায় অবতীর্ণ হয়ছিলেন।
এছাড়াও তিনি জনপ্রিয় কমেডি সিটকম "সারাভাই ভার্সেস সারাভাই" চলচ্চিত্রেও অভিনয় করেছিলেন, যে কাজের জন্যে তিনি ২০০৫ খ্রিষ্টাব্দের আইটিএ শ্রেষ্ঠ কমেডি অভিনেত্রীর পুরস্কার পেয়েছিলেন।
২০০৮ খ্রিষ্টাব্দের জুলাই মাসে তিনি আবির্ভূত হন "জানে তু ইয়া জানে না" সফল চলচ্চিত্রে নায়কের মায়ের চরিত্রে। ওই ছবিতে নাসিরুদ্দিন শাহ্ তার স্বামীর ভূমিকায় অভিনয় করেন, এক মৃত ব্যক্তির চরিত্রে যিনি একটা ছবি থেকে কথা বলছেন এরকম দেখানো হয়েছে। এছাড়া তিনি কয়েকটা রাশিয়ান নাটকেও অভিনয় করেছেন, অন্যদিকে 'মটলে থিয়েটার গ্রুপ'-এর তিনি যুগ্ম-প্রতিষ্ঠাতা এবং সক্রিয় সদস্য হয়েছিলেন। "গোলমাল ৩" নামে এক সফল চলচ্চিত্রে তিনি অভিনয় করেন, তার বিপরীতে ছিলেন মিঠুন চক্রবর্তী। ২০১২ খ্রিষ্টাব্দে তিনি পদ্মশ্রী এবং পদ্মভূষণ পুরস্কারের নির্বাচন কমিটির অংশ হিসেবে ছিলেন।
রত্না পাঠক নাসিরুদ্দিন শাহ্য়ের সঙ্গে বিবাহবন্ধনে আবদ্ধ হন। তাদের দুই পুত্রসন্তান ইমাদ শাহ্ এবং বিভান শাহ্। নাসিরুদ্দিন শাহ্য়ের প্রথম বিবাহের হীবা শাহ্ নামে এক কন্যা বর্তমান।
ইস্ট ওয়েস্ট মিডিয়া গ্রুপ পিএলসি

ইস্ট ওয়েস্ট মিডিয়া গ্রুপ একটি বাংলাদেশি মিডিয়া গ্রুপ। এর সদর দপ্তর ঢাকার বসুন্ধরা আবাসিক এলাকায় অবস্থিত। মিডিয়া গ্রুপটির চেয়ারম্যান মোস্তফা কামাল মহিউদ্দিন। এটি বসুন্ধরা গ্রুপের একটি অংশ।
ইস্ট ওয়েস্ট মিডিয়া গ্রুপ ২০০৯ সালের প্রতিষ্ঠিত হয়। ২০১৬ সালে প্রতিষ্ঠানটি সর্বোচ্চ কর দেওয়ার জন্য জাতীয় রাজস্ব বোর্ড কর্তৃক পুরস্কৃত হয়।
বসুন্ধরা আবাসিক এলাকা

বসুন্ধরা আবাসিক এলাকা বাংলাদেশের ঢাকা জেলার ভাটারা এবং খিলক্ষেত থানার অন্তর্গত একটি বেসরকারি আবাসিক এলাকা। বসুন্ধরা আবাসিক এলাকার মালিক ও পরিচালক বসুন্ধরা গ্রুপ। এই প্রকল্পটি প্রথম ১৯৮০-এর দশকে শুরু হয়। ঢাকার সম্ভাব্য বন্যাকবলিত অঞ্চলে হওয়ায় ২০১১ সালে প্রকল্পটির একটি অংশকে অবৈধ ঘোষণা করা হয়। ২০১৪ সালে মন্ত্রিপরিষদ সভায় ঢাকার বিস্তারিত পরিকল্পনায় সংশোধন এনে প্রকল্পটিকে পুনরায় বৈধ ঘোষণা করা হয়। নিম্ন জলাভূমি ও বন্যাকবলিত এলাকা ভরাট করে আবাসিক এলাকাটি তৈরি করা হয়েছে। ২০০৫ সালের হিসাব অনুযায়ী প্রকল্পটির প্রায় ১০,০০০ আবাসিক প্লট বিক্রি হয়েছে।
সাদেক খান (সাংবাদিক)

সাদেক খান (২১ জুন ১৯৩৩ — ১৬ মে ২০১৬) ছিলেন একজন বাংলাদেশী সাংবাদিক, কলাম লেখক ও চলচ্চিত্র নির্মাতা। ভাষা আন্দোলনে তার অবদানের জন্য বাংলাদেশ সরকার ২০০২ সালে তাকে একুশে পদক পুরস্কার প্রদান করে।
খান ১৯৩৩ সালের ২১ জুন তার বাবার কর্মস্থল মুন্সীগঞ্জে জন্মগ্রহণ করেন। তার পিতা ছিলেন প্রাক্তন বিচারপতি আবদুল জব্বার খান। আব্দুল জব্বার খান ছিলেন পাকিস্তান জাতীয় পরিষদের স্পীকার ও পূর্ব পাকিস্তান মুসলিম লীগের সভাপতি ছিলেন। তার পৈতৃক নিবাস ছিল বরিশাল জেলার বাবুগঞ্জ উপজেলার বাহেরচর-খুদ্রকাঠি গ্রামে। তিনি মা-বাবার জ্যেষ্ঠ সন্তান ছিলেন।
খান ১৯৫২ ভাষা আন্দোলনের একজন ভাষাসৈনিক ছিলেন, তিনি কেন্দ্রীয় সংগ্রাম কমিটির সভা থেকে গ্রেফতার হয়েছিলেন এবং ১৯৭১ সালে বাংলাদেশের স্বাধীনতা যুদ্ধে সক্রিয়ভাবে অংশগ্রহণ করেছিলেন। তিনি ১৯৫৫ থেকে ১৯৫৭ সাল পর্যন্ত দৈনিক সংবাদ পত্রিকায় উপ-সম্পাদক হিসেবে কাজ করেছিলেন। তিনি ইংরেজি সাপ্তাহিক উইকলি হলিডেতেও সম্পাদক হিসেবে কাজ করেছিলেন। তিনি বাংলাদেশ প্রেস ইন্সটিটিউটের সভাপতি ছিলেন।
খান চলচ্চিত্র শিল্পেও কাজ করেছেন। তিনি ১৯৬৫ সালে নদী ও নারী চলচ্চিত্রের পরিচালনা ও প্রযোজনা করেছিলেন। এছাড়া তিনি এ,জে, করদর নির্মিত উর্দু ভাষার চলচ্চিত্র দুর হে সুখ কি গাওন এবং মহিউদ্দীন পরিচালিত রাজা এলো শহরে ছবিতে অভিনয় করেন।
খান আঞ্জুমান চৌধুরী খানের সাথে বিবাহবন্ধনে আবদ্ধ হন। এই দম্পতির কিশোর খান নামে একটি ছেলে রয়েছে।
সাদেক খান ২০১৬ সালের ১৬ মে বাংলাদেশের ঢাকায় মৃত্যু বরণ করেন।
এয়ারপোর্ট রোড মেট্রো স্টেশন

এয়ারপোর্ট রোড বা বিমানবন্দর রোড () মুম্বাইয়ের অন্ধ্রেরী এলাকায় অবস্থিত মুম্বাই মেট্রোর লাইন ১-এর একটি মেট্রো স্টেশন। এটি ৮ জুন ২০১৪ সালে জনসাধারণের জন্য খোলা হয়েছিল।
যাত্রীদের জন্য মেট্রো লাইন চালু হওয়ার পরে, বিইএসটি একটি বিশেষ বাস পরিষেবা মেট্রো ফেরি ১ চালু করেছে যা এটি ৩ টি মেট্রো স্টেশনের কাছ থেকে দূরে নিয়ে আসে যাত্রীদের। এটি এসইইপিজেড থেকে বি ক্রস রোডের মাধ্যমে চাকালা (জে.বি. নগর) মেট্রো স্টেশনে আসে অন্ধ্রেরী কুড়লা রোডের পাশাপাশি বিমানবন্দর রোড মেট্রো স্টেশন এবং মারোল নাকা মেট্রো স্টেশনের পাশ দিয়ে মেট্রো লাইন বরাবর সমান্তরাল ভাবে।
তথ্য ও যোগাযোগ প্রকৌশল

তথ্য ও যোগাযোগ প্রকৌশল বা আইসিই কয়েকটি বিশ্ববিদ্যালয়ে একটি একাডেমিক প্রোগ্রাম হিসাবে পাঠদান করানো হয় যা তথ্য প্রযুক্তি ক্ষেত্রগুলিকে সংহত করে।
বেশিরভাগ বিশ্ববিদ্যালয়ে তথ্য ও যোগাযোগ প্রকৌশল (আইসিই) বিভাগ তথ্য ও যোগাযোগ প্রকৌশল (আইসিই) - তে স্নাতকোত্তর বিজ্ঞান (প্রকৌশল) ৪ বছরের একটি কোর্স প্রস্তাব করে।
প্রোগ্রামটি সারা দেশে আইটি পেশাদারদের ক্রমবর্ধমান চাহিদা সন্তুষ্ট করার জন্য ডিজাইন করা হয়েছে। এটি শিক্ষার্থীদের কম্পিউটার বিজ্ঞান, যোগাযোগ প্রকৌশল এবং তথ্য প্রযুক্তির বিস্তৃত জ্ঞান অর্জন করার সুযোগ দেয়। তাছাড়া গণিত, ইলেকট্রিক্যাল ইঞ্জিনিয়ারিং, যোগাযোগ প্রকৌশল, সাধারণ বিজ্ঞান, কমার্স অ্যান্ড আর্টস কোর্স পর্যাপ্ত পরিমাণে রয়েছে।
তথ্য ও যোগাযোগ প্রকৌশল (আইসিই) হার্ডওয়্যার এবং সফটওয়্যার, পাশাপাশি নেটওয়ার্কিং ও টেলিযোগাযোগ প্রযুক্তির কম্পিউটার সিস্টেমগুলি ডিজাইন ও উন্নয়ন করার তত্ত্ব ও অনুশীলনকে আচ্ছাদন করে।
প্রোগ্রামটি কম্পিউটার, মোবাইল ফোন, কম্পিউটার সফ্টওয়্যার এবং নেটওয়ার্ক সংরক্ষণ, প্রক্রিয়া, প্রেরণ, পুনরুদ্ধার এবং তথ্য ম্যানিপুলেট করার মতো ইলেকট্রনিক ডিভাইসগুলি ব্যবহার করে। এটি একটি নমনীয় কোর্স কাঠামো, যেখানে শিক্ষার্থীরা পরবর্তী প্রজন্মের প্রযুক্তি বিভাগগুলির একটি বিভাগ অধ্যয়ন করতে বেছে নিতে পারে। যেমনঃ ডিজিটাল মিডিয়া এবং গেমস, এন্টারপ্রাইজ ইনফরম্যাটিকস, এনার্জি ইনফরম্যাটিক্স, কম্পিউটেশনাল গণিত, বৈজ্ঞানিক কম্পিউটিং এবং মেডিকেল / জৈব-তথ্যপূর্ণ। এই মূল বিষয় কম্পিউটার বিজ্ঞান এবং তথ্য প্রযুক্তি বিষয়ক একটি কঠিন তাত্ত্বিক এবং প্রয়োগিক পটভূমি প্রদান করে।
তথ্য ও যোগাযোগ প্রকৌশল (আইসিই) তথ্য প্রযুক্তির (আইটি) প্রকৌশল শাখা যা সম্প্রতি একটি বিশেষ বিষয় হিসাবে আবির্ভূত হয়েছে কারণ এটির ব্যবহার ক্রমশ বৃদ্ধি পাচ্ছে। প্রকৌশলীর এই শাখায়, শিক্ষার্থীদের যোগাযোগ ব্যবস্থা সম্পর্কে শিক্ষা দেওয়া হয় যার অধীনে তারা বেতার সিস্টেম ডিজাইন, রাডার সিস্টেম এবং কম্পিউটেশাল ইলেক্ট্রোম্যাগনেটিক সম্পর্কে জানতে পারে। অন্যান্য দিক যা শিক্ষার্থীরা জানতে পারবে সেগুলো স্যাটেলাইট যোগাযোগ ও টেলিযোগাযোগ ব্যবস্থা সম্পর্কিত যা মোবাইল ফোন এবং ইন্টারনেট প্রযুক্তির জন্য অত্যন্ত গুরুত্বপূর্ণ। এই কোর্সের মাধ্যমে, ভয়েস, ভিজুয়াল এবং ডেটা দ্বারা অবিলম্বে সংযোগটি কীভাবে সরবরাহ করতে হয় তা শিক্ষার্থীরা জানতে পারে।
ডেভ রান্ডল

ডেভিড ব্রায়ান রান্ডল (; জন্ম: ২৫ সেপ্টেম্বর, ১৯৬৫) কেপটাউনে জন্মগ্রহণকারী প্রথিতযশা ও সাবেক দক্ষিণ আফ্রিকান আন্তর্জাতিক ক্রিকেটার।</small> দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৪ থেকে ২০০০ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি অফব্রেক স্পিন বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন ডেভ রান্ডল।
দক্ষিণ আফ্রিকার পক্ষে কোন টেস্টে অংশগ্রহণ করার সুযোগ পাননি ডেভ রান্ডল। তবে, ১৯৯৪ সালে মাত্র দুইটি একদিনের আন্তর্জাতিকে অংশগ্রহণ করার সৌভাগ্য লাভ করেন। ১৯৯৩-৯৪ মৌসুমে স্বাগতিক অস্ট্রেলিয়ার বিপক্ষে একদিনের আন্তর্জাতিকে ওডিআই অভিষেক হয়। ৯ জানুয়ারি, ১৯৯৪ তারিখে ব্রিসবেনের ওলুনগাব্বায় অভিষেক খেলায় ৯ ওভার বোলিং করে ৪/৪২ পেয়েছিলেন।
জুবিলি হিলস

জুবিলি হিলস হায়দ্রাবাদের পশ্চিম দিকে অবস্থিত একটি অভিজাত শহরতলি। জুবিলি হিলস ভারতের একটি অন্যতম ব্যয়বহুল বাণিজ্যিক ও আবাসিক এলাকা যেখানে এক গজ জমির দাম প্রায় ২,০০,০০০ টাকা অবধি উঠতে পারে। ২০০৫ সালে একটি ৬ একর জমি প্রায় ৩৩,৪০,০০০ টাকায় বিক্রয় করা হয়।
মহানগরীর তথ্য প্রযুক্তি কেন্দ্র হাইটেক্ সিটি ও অভিজাত আবাসিক এলাকা বাঞ্জারা হিলসের মাঝামাঝি জায়গায় অবস্থিত জুবিলি হিলস।
জুবিলি হিলস নির্মাণের কল্পনা ১৯৬৩ সালে করা হয়। ১৯৬৭ সালে পদ্ম শ্রী বিজয়ী আইএএস আধিকারিক ছাল্লাগাল্লা নরসিমহনকে জুবিলি হিলসের "প্রেসিডেন্ট" রূপে কার্যকরীভাবে জায়গাটির উন্নতির দায় দায়িত্ব দেওয়া হয়। মাদ্রাজ শহরে এমন বহু পাড়ার পরিকল্পনা ও আদতে বাস্তবায়ন করার অভিজ্ঞতা থাকার দরুন নরসিমহনকে এই কাজটির জন্য সঠিক ব্যক্তি হিসেবে বিবেচনা করা হয়। জুবিলি হিলস একটি পাহাড়ি এলাকা, ৮০-র দশকের পূর্বে কোনোই উন্নয়নমূলক কাজ ঐ এলাকায় হয়নি। ছাল্লাগাল্লা নরসিমহনের পরিবার জুবিলি হিলসে প্রথম বাড়ি বানিয়ে সে বাড়িতে স্থানপরিবর্তন করে থাকতে শুরু করেন ও এইভাবে তারা জুবিলি হিলসের প্রথম বাসিন্দা হয়ে যান। তবে ১৯৮০ সালের মধ্যেই জুবিলি হিলসে ৩৫০টি ঘর-বাড়ির নির্মাণ হওয়াতে অঞ্চলটির পূর্ণাঙ্গ উন্নয়নের সূত্রপাত ঘটে।
তেলুগু চলচ্চিত্র ইন্ডাস্ট্রির কেন্দ্রবিন্দু হলো জুবিলি হিলস। জুবিলি হিলসের একটি এলাকা "ফিল্ম নগরে" রামানাইডু ষ্টুডিওজ, পদ্মালয়া ষ্টুডিওজ, অন্নপূর্ণা ষ্টুডিওজ ইত্যাদি বহু জনপ্রিয় চলচ্চিত্র ষ্টুডিও অবস্থিত। বেশিরভাগ তেলুগু সিনেমার অভিনেতা, অভিনেত্রীদেরও ফিল্ম নাগারেই বসবাস।<br>
শুধু চলচ্চিত্রই নয়, রাজনৈতিক তাৎপর্যও বিশাল এই এলাকাটির। তেলেঙ্গানা রাজ্যের শাসক দল তেলেঙ্গানা রাষ্ট্র সমিতির প্রধান কার্যালয় জুবিলি হিলসেই অবস্থিত তথা রাজ্যের মুখ্যমন্ত্রী শ্রী চন্দ্রশেখর রাও জুবিলি হিলস অঞ্চলেই বাস করেন। রাজ্য বিভাজনের পূর্বে অন্ধ্র প্রদেশের মুখ্যমন্ত্রী, শ্রী চন্দ্রবাবু নাইডুও সপরিবারে এখানেই থাকতেন।
সীতা রামস্বামী মন্দির, জগন্নাথ মন্দির ও পেদ্দাম্মা মন্দির জুবিলি হিলস এলাকায় সবচেয়ে প্রখ্যাত।
পথিকরা লোটাস পন্ড ও কাসু ব্রহ্মানন্দ রেড্ডি জাতীয় উদ্যানটিকে (বা সংক্ষেপে কেবিআর পার্ক) জগিং ও পায়চারি করার জন্য নিয়মিত ব্যবহার করে থাকেন। আমোদপ্রমোদের জন্য জুবিলি হিলস এলাকায় রয়েছে ফিল্ম নগর ক্লাব, হায়দ্রাবাদ জিমখানা ও জুবিলি হিলস আন্তর্জাতিক ক্লাব।
জুবিলি হিলস টিএসআরটিসি-র বাসগুলি দ্বারা শহরের প্রায় অধিকাংশ প্রান্তগুলির সাথে ভালোভাবে সংযুক্ত। নিকটতম এমএমটিএস ট্রেন স্টেশনটি হলো হাই টেক্ সিটি স্টেশন। হায়দ্রাবাদ মেট্রোর নীল-লাইন জুবিলি হিলসকে মেট্রো ব্যবস্থায় সংযোগ করেছে। অদূর ভবিষ্যতে রোড নং ৩৬ ও ৩৭ এর পেছনদিকে অত্যাধুনিক ফ্লাই-ওভার নির্মাণের কাজও আরম্ভ হতে চলেছে, এতে ট্রাফিক সমস্যার সমাধান হবার সাথেসাথেই জুবিলি হিলসকে একটি পরিবহন কেন্দ্রবিন্দু হিসেবে গড়ে উঠতে সাহায্য করবে।
জুবিলি হিলসের একটি উল্লাস ও আরাম করার স্থান হলো "লোটাস পন্ড"। এটি একটি বড়ো আকারের পুকুর যা বেশ খানিকটা জায়গা জুড়ে অবস্থিত।
ঢাকা কেন্দ্রীয় কারাগার

ঢাকা কেন্দ্রীয় কারাগার কেরানীগঞ্জ বাংলাদেশের অপরাধে জড়িয়ে যাওয়া নাগরিকদের সংশোধনের স্বরাষ্ট্র মন্ত্রণালয়ের অধীনস্থ একটি প্রতিষ্ঠান। এটি যাত্রা শুরু করে ১০ এপ্রিল ২০১৬ সালে। কারাগারটি ৩১ একর জমিতে নির্মিত এবং ৪৫৯০ জন বন্দী এতে থাকতে পারে। জুলাই ২০১৬ সালে পুরাতন ঢাকা কেন্দ্রীয় কারাগার থেকে এই নতুন কারাগারে কারাবন্দীদের স্থানান্তরিত করা হয়।
ঢাকা কেন্দ্রীয় কারাগার স্থানান্তরের আলোচনা শুরু হয় আশির দশকে। তারপর ২০০৬ সালে বিষয়টি একনেকে পাস হয় ও পরে জমি অধিগ্রহণ শুরু হয়। পরের বছর সেপ্টেম্বরে ৪০৬ কোটি ৩৫ লাখ টাকার এ প্রকল্পের কাজ শুরু হয়। ১০ এপ্রিল ২০১৬ সালে প্রধানমন্ত্রী শেখ হাসিনা এটির উদ্বোধন করেন।
চার্লি ম্যাকগ্যাহি

চার্লস পার্সি ম্যাকগ্যাহি (; জন্ম: ১২ ফেব্রুয়ারি, ১৮৭১ - মৃত্যু: ১০ জানুয়ারি, ১৯৩৫) লন্ডনের স্টেপনি এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০২ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স দলের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিং করার পাশাপাশি লেগব্রেক বোলিং করতেন চার্লি ম্যাকগ্যাহি।
১৮৯৩ থেকে ১৯২১ সময়কালে এসেক্সের পক্ষে প্রথম-শ্রেণীর ইংরেজ কাউন্টি ক্রিকেটে অংশ নিয়ে বেশ জনপ্রিয়তা লাভ করেছিলেন। এ সময়ে দলটি দ্বিতীয়সারির দল ছিল। তন্মধ্যে, ১৯০৭ থেকে ১৯১০ সময়কালে প্রথম একাদশের অধিনায়কের দায়িত্ব পালন করেন। এছাড়াও ১৯০১ থেকে ১৯০৪ সময়কালে লন্ডন কাউন্টিতে খেলেছেন।
ঘরোয়া প্রথম-শ্রেণীর ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯০২ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হয়েছিলেন তিনি।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ লাভ করেছিলেন তিনি। ১৯০১-০২ মৌসুমে আর্চি ম্যাকলারেনের নেতৃত্বে ইংল্যান্ড দল অস্ট্রেলিয়া গমন করে। ঐ সফরেই টেস্ট দুটিতে অংশ নিয়েছিলেন তিনি। ১৪ ফেব্রুয়ারি, ১৯০২ তারিখে টেস্ট ক্রিকেটে অভিষেক ঘটে তার।
ক্রিকেটের পাশাপাশি ফুটবল খেলায়ও পটু ছিলেন তিনি। ঐ সময়ের অন্যতম শীর্ষস্থানীয় দল ক্ল্যাপটনের পক্ষে ফুটবল খেলেছেন। ক্রিকেট খেলা থেকে অবসর গ্রহণের পর বেশ কয়েকবছর ক্লাবের সহকারী সম্পাদকের দায়িত্বে ছিলেন। ১৯৩০ সাল থেকে এসেক্সের স্কোরারের দায়িত্ব পালন করেছিলেন।
বড়দিনে পিচ্ছিল ফুটপাতে পড়ে যান ও আঙ্গুলে আঘাত পান। এক পর্যায়ে এতে পচন ধরে। অতঃপর ১০ জানুয়ারি, ১৯৩৫ তারিখে এসেক্সের হুইপস ক্রস হাসপাতালে ৬৩ বছর বয়সে চার্লি ম্যাকগ্যাহি’র দেহাবসান ঘটে।
ও তেরি

"ও তেরি" হচ্ছে একটি ভারতীয় হাস্যরসাত্মক চলচ্চিত্র। এটি পরিচালনা করেছেন উমেশ বিষ্ট এবং প্রযোজনা করেছেন অতুল অগ্নিহোত্রি। অভিনয় করেছেন পুলকিত সম্রাট, মন্দিরা বেদি প্রমুখ।
এশিয়ান অ্যাথলেটিকস চ্যাম্পিয়নশিপ

এশিয়ান অ্যাথলেটিকস চ্যাম্পিয়নশিপ হল এশিয়ান অ্যাথলেটিকস অ্যাসোসিয়েশন কর্তৃক আয়োজিত ও নিয়ন্ত্রিত একটি ক্রীড়া প্রতিযোগিতা।
১৯৭৭ সালে এ প্রতিযোগিতা নিয়ে ইন্টারন্যাশনাল অ্যাসোসিয়েশন অব অ্যাথলেটিকস ফেডারশেনের সাথে বিতর্ক ঘটে যখন রাজনৈতিক লড়াইয়ের উত্থ্যানের ফলে ইসরায়েলকে প্রতিযোগিতা থেকে বাদ দেওয়া হয়। ১৯৭৭ সালের আসরটি বাতিল করা হয়েছিল এবং ১৯৭৯ থেকে ১৯৮৯ পর্যন্ত প্রতিযোগিতামূহ অ্যাসোসিয়েশন অব অ্যাথলেটিকস ফেডারশেন কর্তৃক অনুমোদিত ছিল না, এর ফলস্বরুপ এটি এশিয়ান ট্রাক অ্যান্ড ফিল্ড মিটিং নামে পরিচিত ছিল। ইসরায়েল ইউরোপিয়ান অ্যাথলেটিকস অ্যাসোসিয়েশনে যোগ দেওয়ার পর সমস্যাটির সমাধান হয়েছিল।
নাগাঙ্গম বালা দেবী

নাগাঙ্গম বালা দেবী (জন্ম ২ ফেব্রুয়ারি ১৯৯০) একজন ভারতীয় নারী ফুটবলার যিনি ভারত জাতীয় মহিলা ফুটবল দল ও মণিপুর মহিলা ফুটবল দল এর হয়ে ফরোয়ার্ড অবস্থানে খেলেন। তিনি ভারত জাতীয় মহিলা ফুটবল দলের অধিনায়ক ছিলেন। তিনি ভারতীয় মহিলা লিগে ইস্টার্ন স্পোর্টিং ইউনিয়নের হয়ে কোয়ালিফায়ার রাউন্ড খেলেছিলেন।
মণিপুরে জন্মলাভের পর নাগাঙ্গম বালা দেবী মূলত ছেলেদের সাথে ফুটবল খেলেই বেড়ে ওঠেন। ২০০২ সালে আসামে অনুষ্ঠিত অনূর্ধ্ব–১৯ মহিলা চ্যাম্পিয়নশিপে তিনি মণিপুর ইউ১৯ দলের হয়ে অংশ নেন। এই টুর্নামেন্ট শেষে তাকে শ্রেষ্ঠ খেলোয়াড় হিসেবে আখ্যায়িত করা হয়। পরের বছর ২০০৩ সালেও তাকে একই উপাধিতে ভূষিত করা হয়। অনূর্ধ্ব–১৭ পর্যায়ে তাকে তার রাজ্যের সর্বোচ্চ গোলদাতা পুরস্কার দেয়া হয়। দেবী ভারতীয় মহিলা ফুটবল চ্যাম্পিয়নশিপে মণিপুর সিনিয়র মহিলা দলের প্রতিনিধিত্ব করেন। ২০১৪ সালে মহিলা ফুটবল চ্যাম্পিয়নশিপে তার রাজ্যের জয়লাভের পেছনে তার বিশেষ ভুমিকা রয়েছে,যেখানে ফাইনাল ম্যাচে মণিপুর ওড়িশাকে ৩–১ গোলে পরাজিত করে। ২০১০ সালের পর এটিই মনিপুরের প্রথম চ্যাম্পিয়নশিপ জয় আর তাদের মোট ২০টি বিজয়ের মধ্যে ১৭তম। মণিপুরের হয়ে খেলার সময় তিনি ভারতীয় অধিনায়ক ও এআইএফএফ মহিলা প্লেয়ার অফ দ্যা ইয়ার অনিয়াম বেম্বেম দেবীর সঙ্গে খেলেছেন। তিনি সাত ম্যাচে ২৯ গোল করে টুর্নামেন্ট শেষ করেন।
২০১৫ ন্যাশনাল গেমস অফ ইন্ডিয়ায় দেবী তার রাজ্যের প্রতিনিধিত্ব করেন এবং তারা স্বর্ণপদক অর্জন করে। কর্পোরেট স্টেডিয়ামে ওড়িশার বিরুদ্ধে ফাইনালে তার গোল দলকে ১–১ সমতায় ফেরায়। পরে পেনাল্টিতে তার দল ৪–২ গোলে জয়লাভ করে।.
একজন আধা-পেশাদার ফুটবলার দেবী, মণিপুর পুলিশ বিভাগে মহিলা পুলিশ হিসেবে চাকরি করেন। তিনি অইনাম থাম্বাল মারিক কলেজ, অইনাম থেকে পড়াশুনা শেষ করেন।
পায়েল দে

পায়েল দে টেলিভিশনের সোপ অপেরা সিরিয়াল "দুর্গা" ও "বেহুলায়" তার কাজের জন্য পরিচিত একজন বাঙালি অভিনেত্রী, যেখানে তিনি কেন্দ্রীয় চরিত্রে অভিনয় করেছিলেন। দুটি সিরিয়ালই স্টার জলসায় প্রচারিত হয়েছে।
এই সুন্দরী অভিনেত্রী ১৪ বছর ধরে অভিনয় করছেন। তিনি কলেজে পড়াশোনা করার সময় তার কর্মজীবন শুরু করেন। তিনি কলকাতা বিশ্ববিদ্যালয়ে পড়েছেন।'সাহিত্যের সেরা সময়' এর মাধ্যমে পায়েল তার অভিনয় জীবন শুরু করেন। পরে, তিনি জনপ্রিয় টেলিভিশন ধারাবাহিক 'একদিন প্রতিদিন' এ অভিনয় করেন। 'দুর্গা' এ অভিনয় করে পায়েল একটি পারিবারিক নাম হয়ে উঠেন। তিনি তার অভিনয় দক্ষতার জন্য ভাল প্রশংসিত। দুর্গা ও বেহুলার "পরে" , তিনি তারকাবহুল সিরিজ বধূ কোন আলো লাগল চোখে তে আলো মৈত্র হিসাবে অভিনয় করেন যা স্টার জলসাতে প্রচারিত হয় । তিনি "মা দুর্গা" (কালার্স বাংলা), "তবু মনে রেখো" (জি বাংলা), "অর্ধাঙ্গিনী" (স্টার জলসা) এবং "জাহানারা (টিভি সিরিজ)" (কালার্স বাংলা) এর পার্শ্ব চরিত্রে অভিনয় করেছেন। তার অভিনীত প্রথম পূর্ণদৈর্ঘ্য চলচ্চিত্র "মায়াবাজার"। তিনি যশ দাশগুপ্ত ও "সঞ্জনা" অভিনীত বাংলা চলচ্চিত্র "ফিদাতে ডাবিং" করেছেন। এছাড়াও তিনি কালার্স বাংলার ২০১৫ ও ২০১৬ সালের মহালয়া "দুর্গা দুর্গতিনাশিনী" এবং "মহিষাসুরমর্দিনীতে" মা দুর্গার চরিত্রে অভিনয় করেন।
অভিনয়ের প্রথম দিনগুলিতে হাওড়ার এই মেয়েকে অনেক সমস্যার মোকাবিলা করতে হয়েছিল। লম্বা না হওয়ায় তাকে অনেক কথা শুনতে হয়েছিল। কিন্তু তিনি কাজের মাধ্যমে তার সমালোচকদের উত্তর দেওয়ার সিদ্ধান্ত নেন। আর তিনি এখন বাংলা টেলিভিশন শিল্পের অন্যতম সফল অভিনেত্রী। ২০১২ সালের ৩ ফেব্রুয়ারি , তিনি একটি টেলিফিল্ম 'সকল কাঁটা ধন্য করে' তে অভিনয় করেছিলেন। সেখানে তার সহ অভিনেতা দ্বৈপায়ন দাসকে তিনি বিয়ে করেন ২০১২ সালের ০৩ ফেব্রুয়ারি। ২০১৯ সালের ৩ এপ্রিল তিনি একটি পুত্রসন্তানের জন্ম দেন।
জীজা বাঈ

জীজাবাঈ শাহাজি ভোশালে (১২ জানুয়ারী ১৫৯৮ – ১৭ জুন ১৬৭৪), যিনি "রাজমাতা জীজা বাঈ" নামে খ্যাত, মারাঠা সাম্রাজ্যের প্রতিষ্ঠাতা শিবাজির মাতা। তিনি সিন্ধখেদের লাখুজি যাদব রাও এর কন্যা।
জীজা বাঈ ১৫ জানুয়ারি ১৫৯৮ তারিখে সিন্ধখেদের কাছে দেওলগাঁওএ জন্মগ্রহণ করেন। বর্তমানে এটি মহারাষ্ট্রের বুলধানা জেলায় অবস্থিত। তার মায়ের নাম মাহালসাবাঈ। অতি অল্প বয়সে ভেরুল গ্রামের মালোজি ভোসলের পুত্র শাহাজি ভোসলের সঙ্গে তার বিয়ে হয়। মালোজি ভোসলে আদিল শাহী সুলতানদের অধীনে একজন সেনাপতি হিসেবে কর্মরত ছিলেন।
জীজা বাঈএর শ্বশুর মালোজি ভোসলে জীজা বাঈএর পিতা লাখুজিরাও যাদব এর অধীনে একজন সৈনিক হিসেবে কর্মজীবন শুরু করেন। জীজা বাঈএর বাবার পরিবার তাদের অঞ্চলে যথেষ্ট প্রভাবশালী ছিল, অন্যদিকে তার স্বামীর পরিবার তখন ধীরে ধীরে গুরুত্বলাভ করছিল। জীজা বাঈ ছয় সন্তানের জন্ম দেন যাদের মধ্যে চারজন শৈশবেই মারা যায়। কেবলমাত্র দুই পুত্র শম্ভাজি আর শিবাজি বয়ঃপ্রাপ্ত হয়েছিলেন।
১৭ জুন ১৬৭৪ তারিখে জীজাবাঈ মারা যান.
২০১৮ কমনওয়েলথ গেমসের পদক তালিকা

২০১৮ কমনওয়েলথ গেমস, আনুষ্ঠানিকভাবে একবিংশ কমনওয়েলথ গেমস, একটি আন্তর্জাতিক বহু-ক্রীড়া ইভেন্ট যেটি ২০১৮ সালের ৪ থেকে ১৫ এপ্রিল পর্যন্ত অস্ট্রেলিয়ার, কুইন্সল্যান্ডের, গোল্ড কোস্টে অনুষ্ঠিত হয়।
স্বাগতিক জাতি হিসেবে অস্ট্রেলিয়া ৮০টি সোনা, ৫৯টি রৌপ্য এবং ৫৯টি ব্রোঞ্জসহ মোট ১৯৮টি পদক নিয়ে প্রতিযোগিতায় আধিপত্য বিস্তার করে। 
<onlyinclude>
</onlyinclude>
মুকুন্দরাম রায়

রাজা মুকুন্দরাম রায় হলেন বারো ভুঁইয়াদের অন্যতম ।তিনি ছিলেন ভূষণা রাজ্যের একজন প্রভাবশালী হিন্দু রাজা ছিলেন। তাঁর রাজধানী ছিল ফতেজঙ্গপুর।
মুকুন্দরামের ভূষণা রাজ্য আজকের ফরিদপুর জেলার মধুখালী উপজেলা, বৃহত্তর ফরিদপুর ও যশোর জেলার বেশ কিছু অংশ নিয়ে ছিল । মোগল আমলে ভূষণা ছিল সাতৈর পরগনার অধীনে।বাংলাতে তখন পাঠান-মোগল দ্বন্দ্ব চলছিল। ফতেয়াবাদের পাঠান শাসক মোরাদ খান মোগলদের বশ‍্যতা স্বীকার করে। মোরাদ খান ছিল তার মিত্র। মোরাদ খানের মৃত্যুর পর সিংহাসনে তার নাবালক পুত্র বসে। এসময় উড়িষ্যার কতলু খান মোরাদের রাজ‍্য আক্রমণ করে । রাজা মুকুন্দরাম মোরাদের নাবালক পুত্রদের হয়ে যুদ্ধ করেন। সম্রাট আকবরের রাজত্বের শেষকালে মীর্জা আজিজ কোকা ও রাজা টোডরমল বাংলাদেশে আসেন বিদ্রোহ দমন করতে । এ সময় মুকুন্দরাম ভূষণা জয় করে নেন। ১৫৮২ সালে রাজা টোডরমল তাকে ভূষণার রাজা বলে মেনে নেন। তিনি তাকে ফতেয়াবাদের অধিকাংশ এলাকার শাসনের অধিকার দেন। পরে তিনি নিজেকে স্বাধীন বলে ঘোষণা করেন। তিনি শুধু নামে কিছু কর পাঠাতেন।আর অধীনতা স্বীকারের ভান করতেন।তিনি আসলে স্বাধীন ছিলেন।আকবরের রাজত্বের দিকে তিনি অন্যান্য ভুইয়াদের সাথে যোগ দিয়ে বিদ্রোহ গড়ে তোলেন।
প্রথমে তিনি মোঘলদের বশ্যতা স্বীকার করেন এবং তিনি তাদের কর দেয়া বন্ধ করেন।এরপর মোঘলদের সংগে যুদ্ধে লিপ্ত হন। প্রতাপাদিত্য বা কেদার রায়ের রাজত্ব শেষ হলেও তিনি দমেন নি। মোঘলদের বিরুদ্ধে তিনি প্রায় সারা জীবন যুদ্ধ করেছেন।
পরবর্তীতে বাংলার মোগল শাসনকর্তা হন সায়দ খান । সে মুকুন্দরামকে ক্ষমতাচ‍ুত করে। এতে অপমানিত হয়ে মুকুন্দরাম মোগলদের বিরুদ্ধে যুদ্ধ শুরু করেন। ফতেজঙ্গপুরে তাদের মধ্যে খুব লড়াই হয়। কামানের শব্দ, ঘোড়াদের চিৎকার ও সৈন্যদের হুংকারে ভরে উঠেছিল পুরো এলাকা । এ যুদ্ধে জয় লাভ করেন রাজা মুকুন্দরাম।
১৫৯৪ খ্রীস্টাব্দের এই সময় সম্রাট আকবর বাংলার সুবেদার হিসাবে মানসিংহকে পাঠায় ।তার সঙ্গে পাঁচ হাজার সৈন্য পাঠানো হয়।তিনি রাজধানী পৌঁছে বাংলার চর্তুদিকে সৈন্য পাঠান।  এ সময় সুবেদার মানসিংহের ছেলে হিম্মত সিংহ বিদ্রোহীদের দমন করতে অগ্রসর হয়।
১৫৯৫ খ্রীস্টাব্দের এপ্রিল মাসে মোঘলরা ফরিদপুরের ভূষণা দখল করে। 
১৫৯৯ খ্রীস্টাব্দে পুনরায় মানসিংহ সেনাপতি হিম্মত সিংহকে রাজা মুকুন্দরাম রায়ের সাথে খিজিরপুর যুদ্ধের সময় পাঠান। বর্তমানে গোপালগঞ্জ জেলার ফতেহজিৎপুরে(বর্তমান মুকসুদপুর উপজেলাধীন) তাদের ভীষণ লড়াই হয়। এ যুদ্ধে রাজা মুকুন্দরাম রায় মৃত্যুবরণ করেন।
রাজা মুকুন্দরাম রায়ের ছয় পুত্র ছিল। তাদের মধ্যে রাজা সত্রাজিৎ রায় ।পিতৃভক্ত এই পুত্র পিতার মৃত্যুর প্রতিশোধ নেওয়ার জন্য মোঘলদের বিরুদ্ধে যুদ্ধ শুরু করেন। কিন্তু মোগলদের করা ষড়যন্ত্রে রাজা সত্রাজিৎ রায় প্রাণদন্ডে গত হন। তার বংশের রাজ গৌরব ও স্বাধীনতা বিলুপ্ত হয় তার মৃত্যুতে।
ডিমলা রাণী বৃন্দারাণী সরকারি উচ্চ বিদ্যালয়

ডিমলা রাণী বৃন্দারাণী সরকারি উচ্চ বিদ্যালয় নীলফামারী জেলার ডিমলা উপজেলার একটি সরকারি মাধ্যমিক বিদ্যালয়। এটি ডিমলা আর বি আর স্কুল বা ডিমলা আর বি আর সরকারি উচ্চ বিদ্যালয় নামেও পরিচিত। এটি বর্তমানে একটি বালক উচ্চ বিদ্যালয়। বিদ্যালয়টি ১৯১৭ খ্রিষ্টাব্দে প্রতিষ্ঠিত হয়। এর বর্তমান প্রধান শিক্ষক হলেন মো: মাহফুজুল হক ।
ডিমলা রাণী বৃন্দারাণী বিদ্যালয়টি ১৯১৭ খ্রিষ্টাব্দে প্রতিষ্ঠিত হয়। ১৯৮৫ খ্রিষ্টাব্দে এটি জাতীয়করণ করা হয়।
প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হতো। কিন্তু কোভিড ১৯ পরবর্তী সময় থেকে লটারির মাধ্যমে ভর্তি প্রক্রিয়া পরিচালনা করা হয়।
এখানে বিজ্ঞান ও মানবিক শাখায় শিক্ষার্থী ভর্তি করানো হয়।
ডিক সোয়াব

ডিক ফ্রান্স সোয়াব (জন্ম ১৭ই ডিসেম্বর, ১৯৪৪) একজন ওলন্দাজ চিকিৎসক এবং স্নায়ুজীববিজ্ঞানী (মস্তিষ্ক গবেষক)। তিনি আমস্টারডাম বিশ্ববিদ্যালয়ের স্নায়ু জীববিজ্ঞান এর অধ্যক্ষ এবং ২০০৫ সাল অবধি নেদারল্যান্ড ইন্সটিউট ফর ব্রেইন রিসার্চের পরিচালক ছিলেন।
১৯৬৩ সালে সোয়াব আমস্টারডাম লাইসেয়াম থেকে স্নাতক করেছেন। ১৯৬৮ সালে তিনি আমস্টারডাম বিশ্ববিদ্যালয় ভেষজ বিদ্যার উপর ডক্টরেট ডিগ্রি এবং ১৯৭০ সালে তিনি নিউরোএন্ড্রোকাইনের উপর অধ্যক্ষ জে এরিয়েন্স কাপার্সের অধীনে পিএইচডি করেন এবং ১৯৭২ সালে তিনি মেডিক্যাল ডিগ্রি অর্জন করেন। ১৯৭৯ সালে তিনি আমস্টারডাম বিশ্ববিদ্যালয়ে স্নায়ুজীববিজ্ঞানের অধ্যক্ষ হিসেবে নিয়োগ পান।
১৯৮৫ সালে নেদারল্যান্ড ব্রেইন ব্যাংক প্রতিষ্ঠা করেন। যা মস্তিষ্কের রোগের উপর আন্তর্জাতিক মানের গবেষণা করে।
সোয়াব একজন নাস্তিক।
সোয়াব শারীরবিদ্যা এবং মস্তিষ্কের গাঠনিকবিন্যাস; বিশেষ করে মাতৃগর্ভে মস্তিষ্কের ক্রমবিকাশের সময় জৈব রাসায়নিক ক্রিয়াকলাপ ও হরমোনের প্রভাব নিয়ে নানাবিধ আবিষ্কারের জন্য সুপরিচিত। সোয়াবের গবেষণার আরেকটি উল্লেখযোগ্য ক্ষেত্র হলো মস্তিষ্কের গাঠনিক বিন্যাসের সাথে লিঙ্গ ভেদে মানুষের আচরণের পার্থক্যের বিষয়টি নিয়েও কাজ করেন এবং রুপান্তরকামিতার সাথে যৌন অভিমুখিতা অর্থাৎ মানুষ সমকামী হবে না বিষমকামী হবে বিষয়টির সাথে মস্তিষ্কের গঠনের বিন্যাস এর মধ্যকার পার্থক্য নিয়ে গবেষণার ফলে তিনি আলোচনায় আসেন। সাম্প্রতিক সময়ে সোয়াব আলৎসহাইমারের রোগ বিষয়ে গবেষণা এবং হতাশা সংশ্লিষ্ট বিষয় নিয়ে গবেষণায় অধিক ব্যস্ত সময় কাটাচ্ছেন।
সোয়াবের কিছু গবেষণা বিতর্কের মুখে পড়ে। মস্তিষ্কের বিন্যাস এবং যৌন অভিমূখিতার মধ্যকার সংশ্লিষ্ট গবেষণার পরে তিনি বেশ কিছু হুমকি পান; যেখানে হুমকিদাতা মনে করেন, সোয়াব সমকামিতাকে জৈব অস্বাভাবিকতা অথবা যৌন বৈকল্য হিসেবে প্রতিপন্ন করেছেন। Swaab's view that neither free will nor metaphysical entities such as souls or spirits exist has also caused negative reactions among various religious groups. সোয়াব এজাতীয় সমালোচনার বিরুদ্ধে লাগাতার নিজের যুক্তি উপস্থাপন করতে থাকেন।
এশিয়ান অ্যাথলেটিকস অ্যাসোসিয়েশন

এশিয়ান অ্যাথলেটিকস অ্যাসোসিয়েশন হল এশিয়া মহাদেশে অ্যাথলেটিকস ক্রীড়া পরিচালনার জন্য মহাদেশীয় পর্ষদ। এর সদর দপ্তর সিঙ্গাপুরে অবস্থিত। এটি এশিয়ান অ্যাথলেটিকস চ্যাম্পিয়নশিপসহ বেশ কিছু মহাদেশীয় চ্যাম্পিয়নশিপের আয়োজন করে।
এশিয়ান অ্যাথলেটিকস অ্যাসোসিয়েশনের বর্তমান সভাপতি হলেন দালহান জামান আল হামাদ, তিনি ২০১৩ সালে নির্বাচিত হয়েছেন। এর পূর্বে ২০০০ - ২০১৩ সাল পর্যন্ত ভারতে সুরেশ কালমাড়ী সভাপতি ছিলেন।
রেডিও ক্যাপিটাল (ঢাকা)

রেডিও ক্যাপিটাল বাংলাদেশের রাজধানী ঢাকাকেন্দ্রিক একটি রেডিও স্টেশন। রেডিও ক্যাপিটালের প্রতিষ্ঠাতা  প্রধান নির্বাহী কর্মকর্তা ছিলেন বাংলাদেশি সাংবাদিক নঈম নিজাম।
বসুন্ধরা গ্রুপের অঙ্গপ্রতিষ্ঠান ইস্ট ওয়েস্ট মিডিয়া গ্রুপ-এর অধীনে ২০১৫ সালের নভেম্বর মাসে রেডিও ক্যাপিটাল চালু হয়। রেডিওটি ৯৪.৮ ফ্রিকুয়েন্সিতে লভ্য। এছাড়া রেডিও ক্যাপিটালের অনুষ্ঠানমালা অনলাইনে রেডিও-র ওয়েবসাইটেও পরিবেশিত হয়।